Lo-Renz-O/malagasy-sentence huggingface dataset:
Efa misy lalam-barotra ivelany izany ity asa ity. Ampy ny filan’ny eo an-toerana, betsaka ny ambim-bava azo aondrana, ka azo ivelomana tsara izy. Ny indro kely fotsiny, ganagana mandro izy ireo ka samy manao izay saim-pantany fotsiny , tsy mba misy fampiofanana omena azy ireo ka atahorana ny ho avin’ity asa ity atsy ho atsy. Iii-3-2-ny asa tanana vokatry ny fahalalana azo avy amin’ny famindrana na lova izay nomena maimaim-poana dia aoka hanome maimaim-poana , io tenin’ny soratra masina io no nindramin-dramose marcellin rabetafika, ao amin’ny fokontanin’i fiadanana, raha namaly ny fanontaniana natao taminy izy. Lova no nahazoany ny fahaizana ody biby, ka tsy mieritrerita ny hivelona amin’izany izy. Fanasoavana ny fiarahamonina no itsaboany izay sendra mankao aminy. Tsy tiany ho fantatry ny olona akory aza ny fisiany ao amin’ny fokontanin’i fiadanana. Misy ihany ny manao fampilazana amin’ny haino aman-jery ny fanomezam-pahasoavany, toa an- drakotondradimy mpanotra ao amin’ny fokontany manjakandriana. Saingy milaza mazava izy fa tsy ampy hahavelona io asa io raha mbola any amin’iny faritra iny. Ny hita aloha dia milahatra ny olona mankao aminy. Noho ny tsy fiasany isan’andro sy andro iray manontolo no ambarany ho anton’izany. Araka ny nambarany dia olona 30 farafahabetsany no tonga manatona azy isan-kerinandro, indraindray aza 2 na 3 ka ireo mitsabo tena maharitra fotsiny ihany. Tsy azo anankinana ny sakafo izany araka ny nambarany.
Raha miresaka ny any ambanivohitra indray izy dia toy izao lalan-kely voamariky ny dia-tongotra no mitandavana ilay lakan-drano, ary feom-boron-kely sy ny hanitry ny zavamaniry dia, dia mandrotsirotsy ny fanahy sy tsaroana ho manamaivana ny fiainan’ny havokavoka. R f misongadina amin’ireo andalana vitsivitsy ireo fa ny fiainana eny ambanivohitra dia ? Tsara sy mahafinaritra feom-boron-kely mandrotsirotsy, zavamaniry dia manaparitaka fofomanitra. ? Mitondra fahasalamana ho an’ny mponina rivotra madio manamaivana ny fiainan’ny havokavoka. Tohizan’ny mpanoratra toy izao io fanoritsoritana ny hatsaran’ny eny ambonivohitra io maka toerana ambody hazo izy, ka very mandinika ny havoana sy ny tany lemaka. Ary manafosafo ny rahona sy manara-maso ny voro-manidina ny fijeriny. Rf ny fidadasiky ny tontolo eny ambanivohitra indray no miharihary eto.
Ambaran’ny mpilalao ao amin’ny tropy jeannette eto, fa mbola manantena fihaonana indray amin’ny mpijery azy izy ireo. Ao anatin’izany no aniriany soa mba samy ho ela velona izy ireo sy ny mpanatrika azy. Mbola ahitana izany fanaovam-beloma izany koa ny hira famaranana ao amin’ny piesy teatraly h. M. , nosoratan-drakoto de monplaisir, izay misy hiran’andrianary ratianarivo ihany. Mitondra ny lohateny hoe mandoza ny hasarotam-piaro izany hira izany. Inty misy andininy iray veloma, veloma ry manam-panahy, veloma, masina, aza be ahiahy. Aoka ny lasa mba homba ny lasa, fa amin’ny sisa, ho tsara fikasa. 133
Ezahina mba ho avy ao an-toerana avokoa ireo vokatra ampiasana amin’ny fandraisam-bahiny. Entanina, araka izany, ny mpamboly hamokatra ireo karazana legioma ilaina amin’izany karaoty, salady, anana isan-karazana ezahina ihany koa ny hahatonga ny faritra ho mpamatsy ny tsenan’ny kaominina amin’ireo vokatra miakatra. Eo amin’ny lafiny fiompiana dia manohana ny tantsaha izy amin’ny fiompiana akoho sy vorona. Ankoatra ireo rehetra ireo dia mamatsy ara-pitaovana ny tantsaha ihany koa izy mba hampirisihana azy ireo amin’ny asa famokarana ka ho ampy ara-tsakafo ny fokontany. Niainga tamin’ny fizarana angady isan-tokantrano ary famarotana siny fanondrahana amin’ny vidiny mirary izany.
Tahaka izany no endri-pitondrana nisy niainan’ny mpandray anjara tamin’ity vanim- potoana voalohany ity. Endrika didy jadona ary tena ahitana fampijaliana mamaivay tokoa. Tahaka izany koa no nihatra tamin-drajaonary izay niezaka mba hifampisasaka amin’ny mpiasa ny taniny kanefa tsy neken-drainijery izany ny ampahatelon’ny vokatra lehity no omena izay miasa ny tany farafaratsiny na ny ampahahefany aza fa tsy ny antsasany ny fahatezerany
Tsy misy hafa amin’ny soatoavina ananan’ny malagasy ny soatoavina misy eny, saingy tsara ampahafantarina ihany fa ny samy malagasy no mandala io firaisan-kina io, fa ny teratany vahiny, tsy mba mandray anjara amin’izany. Ka raha amin’ny tranga tahaka izao hasoavana, haratsiana , dia tsy maneho firaisam-po amin’izany izy ireo, fa raha amin’ny zavatra hafa kosa fanamboarana samihafa, fety sy lanonana isan-karazany karakarain’ny fokontany 26 jona, krismasy, voalohan’ny taona, , dia mandray anjara feno izy ireo ary tsy tapaka mihitsy isan-taona. Matetika manome vary sy kojakoja madinika ilaina amin’ny fiainana andavanandro izy ireo miampy ireo malagasy malala-tànana, ka ny zokiolona sy ireo sahirana ary ireo mananon-tena sy ny kamboty no mahazo anjara amin’izany.
Ankoatra izany dia azon’ny mpampianatra atao ihany koa ny mampiasa horonan-tsary na horonam-peo mirakitra fanadihadiana na tantara. Amin’ny maha tekinisianina ireo mpianatra ireo, dia azo antoka fa hahaliana azy ireo izany fampiasana fitaovana mihataka amin’ny mahazatra izany. Tsy azo ataotao foana anefa izany, fa ilaina fifantenana sy fandalinana mba tsy hivaona. Mila ny fiaraha- miasa amin’ny tomponandraikitra ao amin’ny sekoly ihany koa izany , satria mila fitaovana sy fandaminana samihafa.
Sahabo ho 100m miala eo amin’ny fikambana orinasa mpamokatra loko gamo no misy ny ltp ampasampito. Amoron’ny arabe no misy vavahady vy lehibe ahitana sora-baventy hoe lycée technique professionnel ampasampito. Eo amin’io vavahady io no fidirana ao amin’ny sekoly. Arabe vita tara no miditra any amin’ny sekoly. Ahitana zava- maniry samihafa sy hazo vaventy toy ny kesika sy kininina manodidina. 50m miala avy eo amin’io vavahady be io dia misy vavahady kely mitsofoka ao amin’ny sekoly. Misy tohatoha-bato miakatra avy eo amin’io vavahady kely io. Vao tafakatra ao dia mahita tokontany malalaka alokalofan’ny hazo vaventy isan-karazany. Misy seza vato vita simenitra natao ho fipetrahan’ny mpianatra. Avy eo amin’ny sisiny havia dia misy ny toerana fanaovana kabary samihafa sy tsangam-bato ary ny fanevam-pirenena.
Manaraka drafitra maty paika ny mpanoratra, ary efa natolony tany amin’ny fanombohana izany. Drafitra izay azo lazaina fa mifanaraka amin’ny voalazan’i françois richaudeau hoe na manao ahoana, na manao ahoana ny rafitry ny boky, ny drafitra ao anatiny dia tokony ho fohy nefa mazava, tokony ho mora hitan’ny mpianatra, tokony ho mora arahina 42. Ary raha ny toerana tokony hasiana ny famintinana indray, dia hoy i f. Richaudeau teboka manan-danja iray ihany koa ny tokony ho toeran’ny famintinana aiza no tokony ho toerany ? 43. Valiany izany hoe any amin’ny farany, aorian’ny lesona antsipiriany, amin’ny fomba miavaka, tsaratsara kokoa ny famintinana raha ao aorian’ny lesona noho ny any aloha 44. Raha any amin’ny farany mantsy ny famintinana, dia hotadidin’ny mpianatra ireo teboka manan-danja voasoratra ao, na dia tsy hianatra ny lesona iray manontolo aza izy. Tsikaritra fa nanaraka izay fitsipika izay ny mpanoratra.
Dikan-teny malalaka nataonay araka ny nambaran’i freeman j. 1993 l’enseignement coopératif fournit l’occasion à deux enseignants, dont la formation et l’expérience différent, de mettre au point une compréhension mutuelle, des opinions partagées et la volonté d’approfondir et d’améliorer la qualité de l’enseignement et de l’apprentissage en classe p 112 102dikan-teny malalaka nataonay araka ny nambaran’i leandri f. Et boulay l.1956 les matériels pédagogiques permettent aux enfants d’agir grâce aux choses, d’agir sur les choses et de prendre conscience, d’apprécier les qualités de la matière, de découvrir un sens et un ordre aux diverses manifestations de la vie à laquelle ils participent et dans laquelle ils doivent trouver leur place p 5
Isehoan’ny tarakevitry ny fitiavana sy ny fahoriana. Asehonay fa ny fo no mavesa- danja tamin’ny famoronana ny tononkalo. Araka ny fandalinana natao dia nifamahofaho tato amin’ny asa soratr’i asiniony daholo na fahoriana na hafaliana na fijaliana ireny rehetra ireny, anefa, dia tena mifamatotra akaiky amin’ny fo avokoa. Mifamatotra amin’ny fo , satria ireo toe-javatra rehetra voalaza teo ireo fitiavana, fahoriana dia miteraka akony eo amin’ny fo avokoa. Teo amin’ny lafiny fitiavana, ohatra, dia niseho tao ny zavatra tsara mety ho nanome hafaliana. Anisan’izany ny fitsirian’ny fitiavana sy ny fivelaran’ny fitiavana, ary indrindra ny fitiavan-dray aman-dreny. Mety ho nanome hafaliana, hoy izahay, satria amin’ny ankapobeny, raha mbola tsy misy manohintohina ny fifankatiavan’olon-droa dia sambatra tanteraka izy ireo. Ambaranay kosa hoe mifamatotra amin’ny fo lafika tokana eo amin’ny mpanoratra sy ny asa sorany ny fijaliana, satria niteraka alahelo teo aminy, ny fahafatesana, ny fahantrana, ny fahapotehan’ny harena malagasy ireo rehetra ireo dia samy nampamolivoly ny fo avokoa. Samy niteraka alahelo teo amin’ny mpanoratra avokoa. Mazava ho azy fa ny fo no lafika tokana eo amin’ny mpanoratra sy ny asa sorany. Ny fo tokoa mantsy no faly, ny fo ihany koa anefa no mijaly.
Koa na dia efa navalon’ny ela aza ireny rehetra ireny, dia irariana tsy hijanona ho teny fotsiny fa ho tonga loharanon-kery hanohizan’ny aty aoriana ny tolona nataon’ny teo aloha. Izany no hetaheta 158 tokony ho ao anatin’ny malagasy ankehitriny enga ireny rehetra ireny tsy hijanona ho teny, ka tsy hanana ny satany! Fa ny asa no hanandratany ireny tora-po natolony izay natosaky ny molony,
Ny fahafantarana ny tantara nolalovan ny sekoly iray dia manampy betsaka eo amin ny fandavorariana ny asa fikarohana ataon ny olona iray. Mitondra hevitra samihafa eo aminy mantsy izany ka hahazoany manatontosa araka ny tokony ho izy ilay asa fikarohana. Andeha àry hojerena manaraka ny momba an io sekoly voalaza io.
Toroa e1 o fangaly io manao siloke2 lehe mahita o sambaike3 eo tsomimoke4 tsy lanin-dambo valo lahy ty a ara ty fingane tsy me a-draha zao ty a ara ty trone 5 tsy mieretseretse6 zao ty a ara ty lohane 35-tsy mahavita raha zao ty a ara ty ta ane 7 tsy mana asa zao ty a ara ty tombone8
Tsy tahaka ny fanantenan’ny malagasy sasany te hitovy amin’ny vazaha ny zava- manjo ny kamboty. Miandrandra fiainan-tsambatra teo anilan’ny ray sy ny reny ny zaza rehetra, kanjo nosomparan’ny fahafatesana ny an’ny kamboty. Ny tsy maha- eo intsony ny ray na ny reny dia miteraka fahadisoam-panantenana. Mampibaribary izany ireto andalana ireto tambitamby manana amby, rotsirotsy volafotsy, mamikely toa tantely samy vita, samy hita
Ny taona 1995, niova ny zava-nisy teo amin’ny sehatry ny jono tany ankiakabe. Manomboka nijery manokana ity sehatra ity ny fanjakana tamin’ny alalan’ny fanomezana fitaovana sy ny fanofanana azy ireo. Taty tamin’ny taona 1999, nijoro ny fikambanana mnp52 tao maroantsetra. Nifantoka tamin’ny jono ny ampahany tamin’ny tetikasan’io ong io. Nanampy ny fitaovana sy fanofanana efa nomen’ny fanjakana ireo mpanjono ity ong ity mba hahatonga azy ireo hahafehy ny sehatra iasany. Niova tanteraka ny zava-nisy nanomboka ny taona 2000, lasa sehatra manana ny maha izy azy ny sehatry ny jono indrindra ny jono an-dranomasina. Niova ihany koa ny fari- piainan’ny mpanjono, efa tsy toy ny taloha intsony. Zara raha nitafy izy teo aloha, nitafy toy ny olona rehetra kosa izy ireo nanomboka teo. Raha tsizarizary ny tranony teo aloha, amin’izao kosa, trano efa azo lazaina ho trano manana ny maha izy azy no ipetrahany.53 taty tamin’ny taona 2004; nijoro ihany koa ny ong wcs54 sy ny psdr55 nanampy sy nanamafy ny fanatsarana efa misy indrindra tao amin’ny lafiny fitaovana sy ny fanofanana. Raha atao bango tokana izay rehetra voalaza izay, azo ambara fa nisy fivoarana ny tontolon’ny jono an-dranomasina ao ankiakabe ary anisan’ny asa fihariana azo antenaina sy handrandraina izany.
Fototra iaingana itondrana tombana sy tsikera amin’ity asa fikarohana ity fampiasana ny tetika fanadihadiana marp izay miantoka ny fitsirihana sy fandraketana nandritra ny fidinana ifotony. Ny ffom kosa dia natao hanombanana ireo zava-misy rehetra mikasika ny fanandratana. Hojerena misesy eto ny tanjaka tokony hoararaotina sy ireo olana miteraka sakana ary ilàna vahana mba hisian’izay fandrosoana eny ifotony. Tanjona amin’ny fampiharana azy ny famoahana ireo sakana manohintohina ny fanandratana vakoka sy ireo tosika mety hampahomby izany. 3 fanehoana ankapobeny
Tanàna rehetra manodidina azy dia izy irery no miavaka fa ny tanàna rehetra kosa dia vatoina avokoa. Toerana be tendrombohitra kosa ny ao ary be sakasaka izay ifampitohizan’ireo tendrombohitra ireo. Eo amin’ny sehatry ny rano dia tsy misy afa-tsy ony anankiray no hita ao dia i onilahy izay mandalo ao atsimon’ny tanàna ary renirano anankiray kosa izay antsoina hoe tsitinti y. Iaraha-mahita amin’ny ankapobeny fa ny atsimo andrefana dia faritra vitsy rano. Efa nahatsikaritra izany i jean-michel hoerner10raha nilaza hoe dans le sud-ouest où l’eau était rare. 11kanefa raha resaka rano manokana no jerena dia anisan’ny nohasoavin’andriamanitrany tanànan’ambohimahavelona satria ahitana loharano maromaro izay miboiboika avy ao anaty vohitra. Ny rano avy amin’ireo loharano ireo no mivarina mankany amin’ny lemaka dia zary renirano izay antsoina hoe tsitinti y, ka io no manondraka ny voly rehetra eny an-tsaha. Tsy izany ihany anefa fa toerana manintona mpizahatany ihany koa ireo loharano ireo. Raha jerena anefa dia hita fa toa hafahafa ary miavaka mihitsy amin’ny toerana rehetra izay hita ato amin’ny faritra atsimo andrefana i ambohimahavelona. Azo itarafana izany ny eo amin’ny toetany, fa indrindra ny fisian’ny rano maro dia maro ao an-toerana.
Ny tononkalony hoe lasalasana ny saiko 107, dia maneho ny fahasahiranan tsain ny mpanoratra eo anatrehan ny fiainana eto izay tsy foiny ilaozana, sy ny fianana mandrakizay na ny any am-paradisa izay tiany haleha sakodiavatra ny saiko, manoloana lalan-droa, ny fiainana eto, mantsy, misy tsiro mamy koa ao am-pitany ao kanefa, ny paradia tsara voatra, ka iza re no hofidiako ny eto sa ny any an-koatra?
Tonga aty tsy azon-tsampona ianareo mianakavy, mangataka ny ho tokan- tranon’izao zatovolahy izao ny zatovovavy ato aminay, ka mankasitraka, mankatelina, tompoko, satria voninahitra lehibe izao entinareo izao. Iza moa izahay no mba tondroin’olona varavarana ka iantranoany
Ny sekoly nianarany ankoatra ny ao antokantrano dia ny tontolon’ny toeram-pianarana no tontolo iainana faharoa mamolavola ny olom-pirenena niaina izany i ran e. Toeram-pianarana maro no nianarany , nanomboka ny sekoly fanabeazana fototra ambaratonga voalohany ka hatrany amin’ny anjerimanontolo. Nahazo ny mari-pahaizana nifanandrify tamin’izany araka ny taona nanaovana azy, tsy dia anisan’ireo mpamerin-taona izy teo amin’ny fianarana natony, azo lazaina ho anisan’ireo namiratra tany an-tsekoly izy. Toy izao izany raha ambara tsotsotra 1972 nahazo ny mari-pahaizana c. E. P. E tao amin’ny sekolim-pinoana ste therèse de l’enfant jésus imerimandroso-alaotra
Tahaka ny teo amin’ny ’’débat’’ ihany ny fizotran’ity ’’ciné’’ ity. Asaina mijery horonantsary aloha ilay mpianatra ; izany hoe omena ny lohahevitra fa amin’ny alalan’ny horonantsary, ary rehefa vita izany dia asaina manao tantara an-tsehatra kely scénette izy. Izay vao mandeha ny fanontaniana méthode interrogative santionany tamin’ny fampijerena horonantsary ny mpianatra nampijerena ilay horonantsary izay mitondra ny lohateny hoe ’’madagascar, l’île au bout du monde’’ ireo mpianatra. Ny tanjona tiana hotratrarina tao anatin’io horonantsary io dia ny fampahafantarana ny zava-misy eto madagasikara momba ny tontolo iainana sy ny tokony hiarovana azy ireo, fa reharehantsika malagasy ny fananana ireo harena ireo. Tamin’izay fotoana izay dia tena tratra ny tanjona hoy ramatoa louisette satria, hita taratra tao anatin’ny ’’scénette’’ nataon’ireo mpianatra ireo ny tanjona tiana hahatongavana. Toy izao ny santionan’ny teny navoakan’ny mpianatra tao anatin’ilay tantara an-tsehatra kely mba fantatrao kay fa misy hoatra izao eto amin’ity madagasikara ity. Dia inona no mbola handoranao tanety ? Zavatra tokony ho reharehanao izao lasa kila forehitra. Mba saro-piaro amin’izay tsy hanimba ny ala. Rehefa vita izay, dia niroso tamin’ny fanontaniana indray. Miainga amin’io tantara an-tsehatra io ny fanontaniana. Hoy indrindra ny mpanabe tamin’io fotoana io ’’inona no tianareo haseho tamin’ilay tantara teo ? Inona no tokony hataonareo izany? Dia samy miteny eo izy rehetra. Tao ohatra no niteny fa tokony hoentanina ny olona hamboly hazo. Ny sasany indray nilaza fa tsy tokony hodorana ny tanety. Betsaka tokoa ny fomba azo atao amin’ny fampiharana ny pedagôjia, toy ny fampiasana solaitra, ny filalaovana amin’ny feo rehefa mampianatra, ny fampiasana solosaina105. Ary heverinay fa anisan’izany ihany koa ny fampijerena horonantsary ireo mpianatra eto sy ilay ’’ady hevitra’’ hita tetsy aloha ary ny tombony amin’ny fampijerena horonantsary ny mpianatra dia miara-miasa ny taovam-pitsapany eo amin’ny fitadidiana ny maso sy ny sofina 106. Misy mantsy ny mpianatra dia ny maso no tena mandray anjara betsaka eo amin’ny fitadidiany ’’mémoire visuelle’’ ny an’ny sasany indray dia ny sofiny ’’mémoire auditive’’ eto dia samy voafaoka ao avokoa ireo karazany roa ireo.
Ny épiphonème mamintina ny hevitra mbola haroso kosa dia hita amin’ny hoe mivoaha, ry zanakavavin’i jerosalema, ka mijere an’i solomona mpanjaka, misatroka ilay satroboninahitra nasatro-dreniny azy tamin’ny andro nampakarany vady, dia tamin’ny andro nifalian’ny fony. Tdt 3 11 ity andininy ity dia mamintina amin’ny fomba miaingitra ny fitondran’i solomona an’ilay solemita hiditra ao jerosalema. Manomboka eto no ho mafy ny sedra manjo ilay solemita, ka fintinina dieny ety ampiandohana fa ho sarotra ny adiny satria heverin’ny olona ho efa vadin’i solomona izy.
Tamin’ny alalan’ny fanandramana nataon’i françois richaudeau no nahafantarana, fa ny fotsy sy ny mari-piatoana no manelanelana ny teny tsirairay. Noho izany, manan-danja sy tena ilaina eo amin’ny soratra ny fotsy sy ny mari- piatoana. Ireto manaraka ireto no nambarany taorian’ny fanadihadiana nataony tsy ny fahafantaran’ilay mpianatra ny teny no zava-dehibe, fa ny hevitra fonosiny eo am-pamakiana azy ; tsy ny fampitomboana ny haben’ilay soratra akory no hahamora ny fahazoana ny hevitra eo am-pamakiana ny lahatsoratra, fa ny fisian’ny fotsy sy ny mari-piatoana, na ny fiavahan’ny teny tsirairay mazava tsara ankoatra izay, nanao fanadihadiana koa i miles a. Tinkers sy i donald paterson, tao amin’ny université de minnesota. Hoy ry zareo 10 e. Javal, la physiologie de la lecture et de l’écriture, paris, alcane 1905, réédité par les éditions retz, paris, 1977, in f. Richaudeau, op. Cit. Tak.3
Hita araka izany fa mivelatra amin’ny lafin-javatra maro raha ity mpanoratra ity. Tsy nijanona teo anivon’ny ray aman-dreniny sy ny fianakaviany fotsiny akory ny fanabeazana azy, fa nivelatra teo anivon’ny fiarahamonina izay namolavola azy ho olom-banona.
Anisan’ny mahaliana ny mpianatra ny hafatra mifanaraka amin’ny filàn’izy ireo sy mifandraika amin’ny zava-misy manodidina azy. Ilaina ihany koa ny fampandraisana anjara azy mba hahatonga azy ireo hahatsapa fa anisan’ny tomponandraikitra sy manana anjara biriky izy ireo manoloana ny fahalalana rantoviny. Ny hafatra mahaliana araka izany dia izay misarika ny fifantohan-tsaina ary miteraka risi-po sy finiavana ao anatin’izay mandray azy. Ny hafatra mahaliana ihany koa dia mampikaroka sy mampandray anjara izay iantefany. Noho izany, dia tsy hijanona fotsiny amin’izay hafatra omena azy ny mpianatra, fa hikaroka hevitra hapitombo ny fahalalana efa nananany. Fomba maro no ahafahan’izy ireo manao izany, toy ny famakiana boky na tahirin-kevitra na manara-baovao, sns mahakasika ilay hafatra na fahalalana nampitaina tamin’izy ireo.
Toy izao kosa ny fanampim-panazavana mikasika ireo ny conférence générale izay nogasiana hoe kaonferansa jeneraly no rafitra faran-tampony. Any battele creek, etats-unis ny foiben-toerany. Ny division na diviziona dia fizarazarana isaky ny kaontinanta amerika, afrika, asia, eoropa. Any afrika atsimo no misy ny foibeny. Ny union na iniona dia fizarazarana isaky ny fari-dranomasina. I madagasikara ohatra dia tafiditra aty amin ny vondron ny ocean indien ny fédération na federasiona kosa dia isaky ny firenena. Ny eto madagasikara izao dia misy ny fédération madagascar centre , ka mitsinjara isaky faritany enina. Ny région na faritra indray dia rafitra isam-paritra roa amby roapolo. Ny district na ditrika kosa dia rafitra ao anatin ny faritra. Ka ao anatin ny faritra tsirairay dia ahitana distrika maromaro. Ny eglise na fiangonana indray dia rafitra ao anatin ny fiangonana. Ka distrika iray dia ahitana fiangonana maromaro.
Amin’ny antsipirihany ny tononkalo milaza ny fahorian’ny madinika dia mitanisa ireo fiainan’ny vahoaka izay tsy mahita sakafo, bado, mora ambakaina sy fitahina. Maneho ihany koa ny tebiteby sy ny adin-tsaina amin’izay hahitana ny atokona. Ny tononkalo izay milaza ny zava-mianjady amin’ny vahoaka madinika kosa dia mitanisa ireo fihetsika ataon’ireo ngeza, lehibe isana ambaratonga, ny mpitondra sy ny manodidina azy toy ny sivana, fangejana, fandrobana, fihazana, fanilikilihana ny vahoaka madinika, sns. Ny tononkalo milaza tolona kosa dia ireo izay mitsikera ny ataon’ireo vitsy an’isa manampatra fahefana sy ireo izay mitaona ny vahoaka hitolona, tsy ho mora
Mandinika ireo lafin-javatra andrasana amin’ny fanadihadiana lahatsoratra volaza tao amin’ny fandalinana ny endriky ny fampianarana fa samy nanana ny fomba nanomezany isa ny mpampianatra tsirairay, tamin’ny fanadihadiana lahatsoratra. Nisy ireo nametraka isa mazava mikasika ireo dingana tokony arahina. Tao kosa no avy hatrany dia nanao isa amin’ny ankapobeny fotsiny. Manoloana ny voka-dratsy mety hateraky ny fahasamihafana tahaka izany, dia tsara raha manana fenitra mazava arahina amin’ny fanomezana isa ny mpampianatra. Tokony iraisana izany mba hampitovy lenta ny mpampianatra eo anatrehan’ny mpianatra. Sao hanjary hanome lanja manokana ireo mpampianatra manana firehana hanome isa ambony ny mpianatra sasany. Ankoatra ireo, hiharihary avy hatrany ny lafiny efa voafehy sy ny mbola tsy mazava loatra, amin’ny mpianatra.
Araka ny voalaza ao amin’ny rakibolana dia zavatra ataon’olona mety hanimba na hahafaty noho ny poizina na ny herin’ny ratsy ao aminy129. Nihafoana anefa izany finoana izany ankehitriny. Noho izany dia efa vitsy ireo olona manatanteraka ny tsitsika ninoana ihany koa ny lolon-drano130. Matetika ireo olona maty an-drano na maty noho ny aretina tsy fantatra any an-tanety no antsoina hoe novonoin’ny lolo na novonoin’angatra. Tsy maintsy anaovana fombafomba izy ireny, satria noheverina ho resin’ny hery ratsy. Izany hoe napetraka ho maloto ny fomba nahafatesany; noho izany tsy maintsy diovina. Noheverina ho nahafaty olona ihany koa ny tahi a131. Miseho amin’ny alalan’ny fisiana faty misesisesy amina fianakaviana iray ao anatina fotoana fohy izany. Raha izany no mitranga dia tsy maintsy anaovana fombafomba manokana hanalana ny tahi a, ka ala fady132 amin’ny razana no atao. Efa tsy dia misy manatanteraka intsony anefa ity fomba amam-panao ity, noho ny fiovan’ny finoana ireo hery hafa tsy hita maso ireo ny za ahary maro sy ny fahefany toy ny foko rehetra misy eto madagasikara dia mino ny fisian’andriamanitra maro ny anta ala avaratra. Araka ny fiheverany dia manana ny tompony sy mpifehy azy avokoa ny zavatra rehetra. Nantsoiny ho andriamanitra ireo, ka navahany araky ny zavatra feheziny. Ohatra ny tompo sy mpifehy ny rano dia nantsoiny hoe za aharin-drano
Ny fahafatesana dia azo ambara fa anjara sy lahatra, satria toe-javatra tsy maintsy miseho eo amin’ny fiainana ary tsy kisendrasendra. Matetika rehefa mamangy manjo no voateny io anjara sy lahatra io, ohatra, mahaiza mionona fa izao no anjara na izao no lahatra. Ny fanekena ny anjara sy ny lahatra eo anatrehan’ny fahafatesana no mahatonga ny mpanoratra hionona. Maneho izany ireto, ohatra, manaraka ireto dia ho gohina fa didy ny kapoaka izay anjara ka na mamy na mangidy izao no tendry voazara. 229
Faharesena kosa ny fitiavana, ho an’ i auguste rajon, raha toa ka mamela takaitra sy mitondra voka- dratsy eo amin’ny fiainan’ izay miaina azy. Ohatra lehibe maneho izany ny nahazo an’ ingahy fara. Resin’ ny fitiavana izy ka tsy te hiherika izany intsony, niteraka famoizam-po tao anatiny izany ary niafara tamin’ ny